เรื่องร้องเรียน (ไม่ระบุ) วันที่ 2022-07-28 14:23:01 — แขวงเสาชิงช้า เขตพระนคร กรุงเทพมหานคร
อย่างที่เคยเสนอแนะไป ว่าให้ใช้บุคลากรทางการแพทย์อื่นที่ไม่ใช่แพทย์ อาทิ เภสัชกร พยาบาลวิชาชีพ มาประเมินและจ่ายยากับคนไข้ที่สมัครใจ ไม่รอพบแพทย์ โดยให้จ่ายยาพื้นฐานที่มีจำหน่ายในร้านขายยาทั่วไปได้ แต่หากพบกับเภสัชกร หรือพยาบาลวิชาชีพแล้ว พบว่าอาการมีความเสี่ยง จะให้พบแพทย์ก็ได้ ก็ใช้วิธีการประเมิน แบบห้องฉุกเฉิน ถ้าคนไข้ขอไม่รอ แต่เภสัชกร หรือพยาบาลวิชาชีพประเมินแล้ว ก็ให้ปรับระดับเป็นฉุกเฉินระดับถัดไป เพื่อให้พบแพทย์ได้เร็วขึ้น ไม่ต้องมารอนานๆ โดนยุงกัดเช่นกรณีที่เป็นข่าว จริงๆ แล้วก่อนหน้าที่จะมีโควิด โรงพยาบาลสักกัดสำนักการแพทย์ ศบส. สังกัดสำนักอนามัย ก็รอนานมากอยู่แล้ว หากปรับวิธีการ ปรับกระบวนการ ปรับอำนาจดำเนินการ ก็ไม่ต้องมาเสียเวลารอกันเยอะ เช่น คนมีอาการน้ำตาลตก เบาหวาน พยาบาลประเมินแล้ว ก็ส่งไปเจาะเลือดเลย เพราะกว่าแพทย์จะมาตรวจ จะได้ดูผลเลือดได้เลย หรือคนต้องสงสัยว่าติดโควิด มีอาการหายใจติดขัด ฟังปอดแล้วมีเสียงครืดคราด ทางเดินหายใจมีเสียงวี๊ดๆ ก็ให้อำนาจพยาบาลที่คัดกรองส่งไป X-Rays  ปอดก่อน แล้วมารอหมอตรวจ แบบนี้ลดเวลารอคอยที่มาหายใจทิ้งไปเยอะนะครับ คิดเพิ่ม ปรับปรุง ก็จะทำให้บริการคนได้มาก กระจายงาน ไม่ใช่ทุกภาระไปรอแพทย์หมด หรือแพทย์เอาทุกอย่างไว้ทำหมด โดยถือเป็นการรักษาวิชาชีพ เพราะแพทย์ไม่พอกับประชาชนที่เข้ารับบริการ กฎระเบียบใด ถ้าพอลด งด โดยไม่ผลักภาระให้แพทย์ บุคลากรต้องไปเสี่ยงโดนฟ้องร้อง ก็ตั้งกองทุน ตั้งคณะร่างสัญญาให้ประชาชนที่เขารับบริการลงนามดีไหม ประชาชนก็มีโอกาสรับการบริการที่ดีขึ้น ภายใต้การแบกความเสี่ยงเพิ่มขึ้นสักหน่อย แต่ภายใต้บุคลากรที่มีความรู้มีมาตรฐาน ได้รับการศึกษาได้รับการอบรมทบทวนความรู้อยู่เสมอ